Държавен вестник, бр. 96, 2021 г., стр. 29

БРОЙ  96	
Д Ъ Р Ж А В Е Н  В Е С Т Н И К 	
СТР.  29  
3. В текста преди „Забележки“ думите 
„КОМАНДИР (НАЧАЛНИК) НА ВОЕННО 
ФОРМИРОВАНИЕ….“ се заменят с „КОМАН-
ДИР/НАЧАЛНИК/РЪКОВОДИТЕЛ…..“.
4. В т. 1 от раздел „Забележки“ думите 
„военното формирование (административното 
звено)“ се заменят с „военното формирование/
структурата/административното звено в МО“.
§ 25. В приложение № 6 към чл. 28, ал. 1 
раздел „Забележки“ се заличава.
Заключителна разпоредба
§ 26. Инструкцията влиза в сила от 
1.09.2021 г.
Министър: 
Георги Панайотов
6941
МИНИСТЕРСТВО
НА ПРАВОСЪДИЕТО
ИНСТРУКЦИЯ № И-1 
от 10 ноември 2021 г.
за условията и реда за организиране и осъ-
ществяване на охраната на съдии, прокурори 
и следователи
Раздел I
Общи положения
Чл. 1. (1) С тази инструкция се уреждат 
условията и редът за организиране и осъ-
ществяване на охраната на съдии, прокуро-
ри и следователи, застрашени във връзка с 
изпълнение на служебните им задължения.
(2) При условията и по реда на тази ин-
струкция охрана може да бъде осигурена и на 
лица, пряко свързани с лицата по ал. 1 – въз-
ходящи, низходящи, съпруг или лице, с което 
се намират във фактическо съжителство, или 
лица, с които живеят в едно домакинство.
(3) Охрана на лица по ал. 2 се осигурява в 
случаи, когато е осигурена охрана на лице по 
ал. 1 и същата не е достатъчна за постигане 
целите на охраната.
Чл. 2. Охраната се осъществява с цел:
1. осигуряване на защита, предотвратяване 
и недопускане извършването на неправомерни 
действия спрямо лицата по чл. 1;
2. осигуряване на безопасни условия за 
изпълнение на служебните задължения на 
лицата по чл. 1, ал. 1;
3. оказване на възпиращо въздействие 
по отношение на трети лица, подготвили 
извършването на неправомерни действия 
спрямо лицата по чл. 1.
Чл. 3. (1) Охраната се организира от ръко-
водителя на съответното териториално звено 
на Главна дирекция „Охрана“ (ГД „Охрана“) 
към министъра на правосъдието.
(2) Охраната се осъществява от служители 
на съответното териториално звено „Охрана“, 
преминали специализирано обучение.
(3) Служителите, които осъществяват 
охраната, изпълняват задълженията, поети 
със споразумението за охрана по чл. 5, ал. 1.
(4) Охраняваните лица са длъжни да съ-
действат на служителите по ал. 3 при упраж-
няване на правомощията им в съответствие 
с поетите със споразумението за охрана 
задължения.
(5) Контрол върху дейността на служите-
лите, осъществяващи охраната на лицата по 
чл. 1, се извършва от:
1. министъра на правосъдието или опра-
вомощено от него лице;
2. главния директор на ГД „Охрана“ или 
оправомощено от него лице;
3. ръководителя на териториалното звено 
на ГД „Охрана“, организиращ охраната в 
конкретния случай.
(6) Оправомощените лица по реда на ал. 5, 
т. 1 и 2 следва да имат необходимия достъп до 
класифицирана информация съгласно Закона 
за защита на класифицираната информация.
Раздел II
Условия и ред за организиране на охраната 
на съдии, прокурори и следователи
Чл. 4. (1) Заплаха към съдия, прокурор или 
следовател може да бъде възприета лично, от 
други лица или от органи на държавната и 
местната власт.
(2) При получаване на сигнал за заплаха 
административният ръководител на съответ-
ния съдия, прокурор или следовател в срок 
до 24 часа, освен в случаите на ал. 9, изготвя 
мотивирано предложение до министъра на 
правосъдието чрез главния директор на ГД 
„Охрана“ за осигуряване на необходимата 
охрана.
(3) Предложението по ал. 2 се съпровожда 
от писмена декларация съгласно приложение 
№ 1 от застрашеното лице, в която то декла-
рира, че е запознато със сигнала за заплахата 
и изразява съгласие или несъгласие да използ-
ва процедурата по осигуряване на охрана и 
свързаните с това задължения.
(4) При отказ на застрашеното лице да 
попълни декларацията или при изразено не-
съгласие по ал. 3 процедурата се прекратява.
(5) Проверката на сигнала се извършва 
съвместно с Министерството на вътрешните 
работи и с Държавна агенция „Национална 
сигурност“.
(6) Степента на застрашеност се преценява 
въз основа на оценка на заплахата, която се 
изготвя съгласно Методиката за оценка на 
заплахата и характеристика на риска – при-
ложение № 2.
(7) В петдневен срок от получаването на 
предложението по ал. 2 главният директор на 
ГД „Охрана“ изготвя мотивирано становище 
до министъра на правосъдието за осигуряване 
на охрана или отказ въз основа на решение 
на Съвета за охрана по чл. 14, ал. 1.